Na osnovu člana 71. Zakona o visokom obrazovanju („Službene novine Kantona Sarajevo“, broj: 36/22.), člana 108. Statuta Univerziteta u Sarajevu, broj: 01-1093-3-1/18 od 28. 11. 2018. godine, Odluke dekana Fakulteta, broj: 03-02/862 od 20. 9. 2022. godine, a skladu sa članom 7. Pravilnika o zakupu poslovnih prostora na Univerzitetu u Sarajevu (prečišćeni tekst), broj: 02-10-9-1/21 od 18. 3. 2021. godine, Univerzitet u Sarajevu – Filozofski fakultet, *objavljuje*

**JAVNI OGLAS**

**za prikupljanje ponuda dodjeli poslovnog prostora u zakup**

**I**

**OSNOVNE INFORMACIJE O POSLOVNOM PROSTORU KOJI SE IZDAJE U ZAKUP**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Redni br. | Lokacija (adresa poslovnog prostora) | Zona Općine | Površina poslovnog prostora i struktura  i  broj katastarske čestice | Djelatnost (namjena koja se u poslovnom prostoru može obavljati) | Početni iznos zakupnine po m2 | Obavezni iznos novčanog depozita  (3mjesečne zakupnine) | Stanje poslovnog prostora | Dužina trajanja zakupnog odnosa |
|  | **Franje Račkog 1** | **II** | **94 m2**    **1052/1 KO Sarajevo** | **Ugostiteljske usluge** | **15 KM**  **(bez PDV-a)** | **4. 230, 00KM**  **(bez PDV-a)** | **Useljiv, bez namještaja** | **3 godine** |

NAPOMENA: Pravo na prijave na javni oglas imaju fizička i pravna lica.

**II**

**UVJETI, NAČIN I ROK ZA PODNOŠENJE PISMENIH PRIJAVA**

Ponuda za učešće na Javnom oglasu mora sadržavati:

1. **Dokaz o obavljanju profesionalne djelatnosti te dokaze o ispunjavanju lične sposobnosti;**
2. **U slučaju da je ponuđač fizičko lice, potrebno je dostaviti:**

* ime i prezime, adresu, JMB, kontakt podatke, ovjerenu kopiju rješenja o obavljanju samostalne djelatnosti, ne stariju od 6 (slovima: šest) mjeseci;
* potvrdu o izmirenju svih dospjelih poreznih obaveza (obaveze po osnovu poreza i doprinosa za penziono, invalidsko, zdravstveno osiguranje i javne dadžbine) izdatu od Porezne uprave FBiH i Uprave za indirektno oporezivanje BiH (original ili ovjerena kopija);
* uvjerenje o (ne)osuđivanosti za krivično djelo i/ili privedni prijestup u BiH od policijske uprave prema mjestu rođenja ponuđača (original ili ovjerena kopija);
* uvjerenje od nadležnog suda da se protiv osobe ne vodi krivični postupak (original ili ovjerena kopija);
* reference ponuđača.

1. **U slučaju da je ponuđač pravno lice, potrebno je dostaviti:**

* ovjerene kopije rješenja o upisu u sudski registar ili aktuelnog izvoda iz sudskog registra ne starije od 6 (slovima: šest) mjeseci.
* uvjerenje suda prema sjedištu ponuđača, kojim dokazuje da protiv ponuđača u krivičnom postupku nije izrečena pravosnažna presuda kojom je osuđen za kršenje zakona u smislu poslovnog ponašanja u periodu od 5 godina od dana podnošenja ponude (original ili ovjerena kopija);
* dokaz da ponuđač nije proglašen krivim za ozbiljan profesionalni prekršaj od strane nadležnog suda u periodu od 5 godina od datuma ponošenja ponude (original ili ovjerena kopija);
* uvjerenje nadležnog suda ili organa uprave kod kojeg je registriran ponuđač kojim se potvrđuje da nije pod stečajem niti je predmet stečajnog postupka, da nije predmet postupka likvidacije, odnosno, da nije u postupku obustavljanja poslovne djelatnosti (original ili ovjerena kopija);
* uvjerenja nadležnih institucija kojim se potvrđuje da je ponuđač izmirio dospjele obaveze, a koje se odnose na doprinose za penziono i invalidsko osiguranje i zdravstveno osiguranje (original ili ovjerena kopija);
* uvjerenja nadležnih institucija da je kandidat/ponuđač izmirio dospjele obaveze u vezi s plaćanjem direktnih i indirektnih poreza (original ili ovjerena kopija);
* dokaz da se protiv pravne osobe ne vodi krivični postupak (original ili ovjerena kopija);
* potvrda o likvidnosti transakcijskog/ih bankovnog/ih računa (original ili ovjerena kopija);
* reference ponuđača.

1. **Dokaz o uplaćenom depozitu**:

Ponuđači su dužni da uplate novčani depozit u iznosu od tri mjesečne zakupnine u iznosu od 4. 230, 00KM

(bez PDV-a) i dostave primjerak uplatnice ispunjen na sljedeći način:

**SVHRA DOZNAKE**: Prihodi od iznajmljivanja prostora Univerziteta u Sarajevu - Filozofskog fakulteta

**PRIMALAC:** DEPOZITNI RAČUN KANTONA SARAJEVO

UNIVERZITET U SARAJEVU - FILOZOFSKI FAKULTET

**Račun Primaoca: 141 196 532 000 8475**

**Vrsta prihoda: 722 631**

**Općina: 077**

**Budžetska organizacija: 3502014**

**Poziv na broj: 0000000034**

* **Napomena**: Prema članu 7. Pravilnika o zakupu poslovnih prostora na Univerzitetu u Sarajevu (*prečišćeni tekst*), broj: 02-10-9-1/21 od 18. 3. 2021. godine, iznos depozita Ponuđača s kojim će se zaključi Ugovor o zakupu poslovnog prostora, smatrat će se njegovom garancijom za uredno plaćanje zakupnine, a ostalim učesnicima u Javnom oglasu, uplaćeni depozit će se vratiti u roku od 8 dana od dana donošenja odluke o izboru najpovoljnijeg ponuđača. Ako odabrani ponuđač ne zaključi ugovor i ne preuzme prostor u određenom roku, smatrat će se da je odustao od ugovora i neće mu se vraćati uplaćeni iznos depozita.
* **Napomena:** U cijenu zakupnine ne ulaze troškovi komunalnih usluga koji se posebno obračunavajuna mjesečnom nivou u skladu sa obračunom utroška.
* **Napomena:** Izračun početnog iznosa zakupnine po m2 utvđen na osnovu člana 24. Odluke o dodjeli u zakup poslovnih zgrada i prostorija Općine Centar Sarajevo, broj: 01-49-2755/17 od 30.11.2017. godine, a u navedeni početni iznos zakupnine nije uračunat PDV.

1. **Ponuđeni iznos zakupnine po jednom m2** se ne smije ispravljati i mora glasiti na cijelu novčanu jedinicu zvanične valute u BiH (BAM).
2. **Ovjerenu izjavu ponuđača** da će snositi sve troškove eventualnog ulaganja u poslovni prostor koji je predmet zakupa, uz detaljno obrazloženje prijedloga uređenja, ukoliko je planirano te vremena u kojem se može provesti uređenje poslovnog prostora i početi sa obavljanjem djelatnosti.

**Javni oglas ostaje otvoren 8 (osam) dana od dana objavljivanja (u dnevnom listu Dnevni avaz, na web Fakulteta, web stranici Univerziteta), a ponude se dostavljaju pisanim putem u zapečaćenoj koverti, sa čitko naznačenim nazivom (ime i prezime/ naziv pravnog lica), sjedištem (adresa) i brojem telefona podnosioca ponude, sa naznakom „PONUDA ZA ZAKUP POSLOVNOG PROSTORA“ – NE OTVARAJ**

**na adresu**

**UNIVERZITET U SARAJEVU - FILOZOFSKI FAKULTET, FRANJE RAČKOG 1, 71000 SARAJEVO**

**Nepotpune i neblagovremene prijave neće se uzeti u razmatranje**

U toku trajanja Javnog oglasa svi zainteresovani imaju mogućnost da na licu mjesta pregledaju poslovni prostor svakim radnim danom od 09:00 do 15 sati, uz prethodnu najavu. Najava za pregled prostora, kao i sve dodatne informacije o poslovnom prostoru mogu se dobiti od kontakt osobe Fakulteta.

Kontak osoba: Maida Bešić, sekretar Fakulteta, tel: 033/ 253 - 111, 033/ 253 – 202, na e-mail: dekanat@ff.unsa.ba.

**III**

**ODABIR NAJPOVOLJNIJEG PONUĐAČA I ZAKLJUČENJE UGOVORA**

Procedura izbora najpovoljnijeg ponuđača provodi se u skladu sa odredbama Pravilnika o zakupu prostora na Univerzitetu u Sarajevu broj: 02-10-9-1/21 od 18. 3. 2021. godine.

Ukoliko više učesnika na Javnom oglasu ispunjava uvjete iz javnog oglasa najpovoljnijim se ne smatra isključivo onaj učesnik koji ponudi najviši iznos zakupnine. Kod određivanja najpovoljnijeg ponuđača, osim iznosa zakupnine, cijene se reference učesnika u javnom oglasu i njegovo ponašanje, ukoliko je i ranije bio zakupoprimac poslovnog prostora Univerziteta u Sarajevu - Filozofskog fakulteta.

U slučaju da dva ili više učesnika na Javnom oglasu ponude isti iznos zakupnine po m2 prednost će imati onaj učesnik na javnom oglasu koji je bio dosadašnji zakupoprimac i koji je uredno izmirio sve obaveze iz zakupnog odnosa.

Odluka o izboru najpovoljnijeg ponuđača bit će dostavljena svim ponuđačima u roku od 7 (slovima: sedam) dana od dana donošenja odluke**,** a ugovor sa izabranim ponuđačem zaključit će se u pisanoj formi u roku od 15 (slovima: petnaest) dana od dana donošenja odluke o odabiru.